Source: http://web.sopk.sk/view.php?cisloclanku=900002
Timestamp: 2018-09-26 10:57:25+00:00

Document:
Základy riešenia sporu
Rozhodcovský súd Slovenskej obchodnej a priemyselnej komory („Rozhodcovský súd”) pri riešení sporov na základe rozhodcovskej zmluvy1 koná podľa ustanovení tohto Rokovacieho poriadku a jeho prílohy a Štatútu Rozhodcovského súdu tak, aby sa každému účastníkovi rozhodcovského konania poskytla rovnaká možnosť na uplatnenie a ochranu jeho práv.
Na veci neupravené v Rokovacom poriadku sa použijú ustanovenia zákona č. 244/2002 Z. z. o rozhodcovskom konaní v znení neskorších predpisov („ zák. č. 244/2002 Z. z.“).
Rozhodcovský súd v konaní prihliadne len na tie procesné dojednania účastníkov, ktoré sú v súlade s ustanoveniami jeho Štatútu a Rokovacieho poriadku.2
Ustanovenia tohto Rokovacieho poriadku o konaní pred senátom alebo jediným rozhodcom platia primerane aj pre úkony vykonávané Predsedníctvom Rozhodcovského súdu („Predsedníctvo“) alebo jeho predsedom a generálnym tajomníkom, ak z tohto Rokovacieho poriadku nevyplýva niečo iné.
Vecnú stránku sporov Rozhodcovský súd rieši podľa noriem hmotného práva a v jeho rámci sa riadi písomnou rozhodcovskou zmluvou, uzavretou medzi účastníkmi konania s prihliadnutím na medzinárodné obchodné zvyklosti.3
Účastníci rozhodcovského konania sú povinní spolupracovať s Rozhodcovským súdom pri riešení sporu.4
Sídlom Rozhodcovského súdu Slovenskej obchodnej a priemyselnej komory je Bratislava. Pravidelným miestom konania ústnych pojednávaní Rozhodcovského súdu je Bratislava.
Z podnetu Rozhodcovského súdu alebo na základe dohody účastníkov rozhodcovského konania (ďalej len “účastníci konania”) sa môže ústne pojednávanie alebo iný jednotlivý procesný úkon vykonať aj na inom mieste Slovenskej republiky alebo v zahraničí. Tým sa nemení miesto rozhodcovského konania uvedené v ods. 1.5
Všetky písomnosti týkajúce sa začatia a priebehu rozhodcovského konania musia byť v listinnej forme predložené Rozhodcovskému súdu v takom počte, aby každý z účastníkov konania a všetci členovia rozhodcovského senátu (ďalej len “senát”), alebo jediný rozhodca, mali po jednom vyhotovení a sekretariát Rozhodcovského súdu tiež jedno vyhotovenie. Jedno takéto vyhotovenie písomnosti sú účastníci konania povinní predložiť pre sekretariát Rozhodcovského súdu aj vtedy, ak sa v rozhodcovskej zmluve alebo dodatočne pred začatím rozhodcovského konania dohodli, že písomnosti sa budú predkladať súdu a účastníkom v elektronickej podobe na emailovú adresu.
Písomnosti s výnimkou písomných dôkazov sa predkladajú v slovenskom jazyku, resp. českom jazyku alebo v jazyku kontraktu, alebo v jazyku, v ktorom účastníci konania medzi sebou korešpondovali. Rozhodcovský súd môže podľa vlastnej úvahy alebo na návrh účastníka konania, vyžiadať od účastníka konania, ktorý písomnosť predložil, preklad do slovenského jazyka, resp. českého jazyka, alebo takýto preklad zabezpečiť na náklady účastníka konania.
Ústne pojednávanie sa koná a rozsudok sa vyhlasuje v slovenskom jazyku, resp. českom jazyku s tlmočením do iného jazyka na žiadosť jedného z účastníkov konania. Rozhodcovský súd na takúto žiadosť účastníka konania a na jeho trovy zabezpečí službu tlmočníka, prípadne aj preklad rozsudku Rozhodcovského súdu, ako aj iných písomností.
Pokiaľ sa účastníci nedohodli inak žaloby, žalobné odpovede, predvolania, rozhodcovské rozhodnutia sa zasielajú vždy doporučeným listom s potvrdením o doručení. Ostatné písomnosti adresované účastníkom sa môžu zasielať aj obyčajným listom a oznámenia aj na emailovú adresu oznámenú účastníkmi. Ktorákoľvek z uvedených písomností sa môže doručiť osobne. Rozhodcovský súd vydá o tom potvrdenie.
Ak účastník konania alebo jeho právny zástupca po začatí rozhodcovského konania zmenil adresu bez toho, že by to oznámil Rozhodcovskému súdu, je doručenie platne vykonané odoslaním písomností spôsobom uvedeným v odsekoch 1 a 2 na jeho poslednú známu adresu alebo adresu uvedenú vo verejných registroch.
Ak účastník konania fyzická osoba nemá adresu evidovanú v registri obyvateľov SR písomnosti jej doručuje súd oznámením na svojej úradnej tabuli a webovej stránke. Písomnosť sa považuje za doručenú po 15 dňoch od zverejnenia aj vtedy ak sa adresát o tom nedozvie.
Všetky písomnosti Rozhodcovského súdu sa považujú za doručené, ak sa urobili podľa odsekov 1 až 5, a to aj vtedy, keď adresát písomnosť odoprel prevziať alebo ju napriek oznámeniu poštového úradu nevyzdvihol.6 Stačí, ak bolo doručenie vykonané podľa procesného práva štátu miesta doručenia. Zásielka doručovaná Rozhodcovským súdom na emailovú adresu účastníka sa považuje za doručenú v deň nasledujúci po jej odoslaní.
Rozhodcovské konanie sa začína dňom doručenia žaloby Rozhodcovskému súdu. Podmienkou prejednania žaloby je zaplatenie poplatku za rozhodcovské konanie. Podanie žaloby Rozhodcovskému súdu má rovnaké právne účinky, ako keby bola žaloba podaná na všeobecný súd. Žalobca je povinný doručiť potrebný počet vyhotovení žaloby a jej príloh Rozhodcovskému súdu s výnimkou uvedenou v § 3 ods. 1, 2. veta tohto Rokovacieho poriadku.
Ak z medzinárodnej zmluvy, ktorou je Slovenská republika viazaná, nevyplýva niečo iné, považuje sa za dátum podania žaloby deň, keď bola žaloba doručená Rozhodcovskému súdu.
identifikačné údaje účastníkov rozhodcovského konania, príp. aj ich zástupcov, vrátane telefónneho čísla a e-mailovej adresy.
označenie dôkazov, ktoré žalobca predkladá so žalobou
podpis žalobcu alebo jeho právneho zástupcu
uvedenie skutkových a právnych okolností, na ktorých žalobca zakladá svoje žalobné nároky, a poukaz na ďalšie dôkazné prostriedky, ktorými chce žalobca tieto okolnosti a tvrdenia preukázať,
označenie hodnoty predmetu sporu.
Žaloba môže tiež obsahovať požiadavku účastníka konania, aby rozhodcu a jeho náhradníka vymenoval predseda Rozhodcovského súdu. Účastník konania môže aj dodatočne splnomocniť predsedu Rozhodcovského súdu aby vymenoval rozhodcu a jeho náhradníka.
na základe údajov, ktoré sú k dispozícii, o materiálnych záujmoch žalobcu v prípadoch určovacích žalôb.
V žalobách pozostávajúcich z niekoľkých nárokov sa musí suma každého nároku určiť samostatne, hodnota predmetu sporu sa určí súčtom všetkých nárokov.
Ak žalobca neurčil hodnotu predmetu sporu rozhodcovský súd ho vyzve, aby tak vykonal v súdom stanovenej lehote. Ak žalobca v stanovenej lehote neurčí hodnotu predmetu sporu, resp. uvedie zjavne nízku hodnotu predmetu sporu, určí hodnotu predmetu sporu Rozhodcovský súd.
Ak generálny tajomník zistí, že žaloba bola podaná tak, že sa neprihliadlo na požiadavky uvedené v § 7 vyzve žalobcu, aby odstránil zistené chyby, pričom pokiaľ ide o požiadavky uvedené v § 7 ods. 1, lehota na odstránenie chýb nesmie byť dlhšia ako15 dní a 30 dní ak sa doručuje do cudziny, odo dňa, keď mu bola spomínaná výzva generálneho tajomníka doručená. Ak sa tieto chyby odstránia v určenej lehote, platí za deň podania žaloby deň uvedený v § 6 ods. 3. Do odstránenia uvedených chýb sa žaloba neprejedná.
V prípadoch, keď žalobca bez ohľadu na výzvu na odstránenie uvedených chýb trvá na prejednávaní sporu, bude sa v konaní pokračovať, ak to povaha chýb žaloby pripúšťa a bude vydaný rozhodcovský rozsudok vo veci samej; inak Rozhodcovský súd konanie zastaví.
Ak generálny tajomník zistí, že žaloba môže byť predmetom konania podľa tohto Rokovacieho poriadku, upovedomí o jej podaní žalovaného. Súčasne vyzve žalovaného, aby v priebehu desiatich dní po doručení žaloby predložil k nej svoje písomné vyjadrenie podopreté príslušnými dôkazmi. Na žiadosť žalovaného môže byť táto lehota predĺžená, najviac však o ďalších desať dní.
Ak sa žalovaný ani po uplynutí týchto lehôt k žalobe nevyjadril, Rozhodcovský súd pokračuje v konaní.
Na náležitosti vzájomnej žaloby sa primerane vzťahujú ustanovenia o žalobe (§ 7 Rokovacieho poriadku). Rozhodcovský súd je oprávnený požadovať od žalovaného za vzájomnú žalobu úhradu poplatku za rozhodcovské konanie a určiť na jeho úhradu primeranú lehotu. Ak žalovaný poplatok v určenom čase neuhradí, Rozhodcovský súd konanie vo veci jeho vzájomnej žaloby zastaví, o čom písomne upovedomí účastníkov konania.
Okrem žalobcu a žalovaného ako účastníkov konania, sa môže na konaní zúčastniť ako intervenient7 ten, kto v oznámení o vstupe do konania na strane jedného z účastníkov okrem všeobecných náležitostí uvedie tvrdenia odôvodňujúce jeho právny záujem na výsledku sporu a predloží dôkazy na ich potvrdenie. Podmienkou účasti intervenienta v konaní pred Rozhodcovským súdom je aj úhrada paušálneho poplatku v zmysle ustanovenia § 45 ods. 1 Rokovacieho poriadku.
Procesné úkony intervenienta (napr. skutkové tvrdenia, návrhy na dokazovanie), ktorý s označeným účastníkom konania netvorí nerozlučné spoločenstvo sú účinné len ak tento účastník s nimi vysloví súhlas.
O prípustnosti interveniencie v spore rozhoduje Rozhodcovský súd len na návrh niektorého z účastníkov konania rozhodcovským uznesením, proti ktorému nie je odvolanie prípustné.
Iné osoby nemôžu byť účastníkmi konania.
Prejednanie sporu sa môže na žiadosť účastníka konania, alebo z podnetu súdu, z vážneho dôvodu na určitý čas prerušiť. Rozhodcovské uznesenie o prerušení vydáva predsedajúci rozhodca a ak ešte nebol senát (jediný rozhodca) ustanovený, vydá ho predseda Rozhodcovského súdu. Ak nedôjde do jedného mesiaca po uplynutí času na ktorý bolo konanie prerušené k jeho predĺženiu z podnetu účastníkov konania, senátu alebo rozhodcu, bude sa v konaní pokračovať.
Na návrh účastníka konania môže Rozhodcovský súd, alebo pred ustanovením senátu (jediného rozhodcu) jeho predseda postupom podľa § 22 až § 22e zákona o rozhodcovskom konaní predbežným opatrením nariadiť účastníkovi konania najmä to, aby zložil peňažnú sumu alebo vec do úschovy8, nenakladal s určitými vecami alebo právami, niečo vykonal, niečoho sa zdržal alebo niečo znášal, alebo zabezpečil dôkazný prostriedok a súčasne navrhovateľovi uložiť povinnosť zložiť zábezpeku8 určenú na zabezpečenie náhrady ujmy, ktorá by vznikla predbežným opatrením.
Ak sa zmluvné strany už v rozhodcovskej zmluve (doložke) nedohodli na počte a osobách rozhodcov, každý z účastníkov konania do trojčlenného senátu ustanoví jedného rozhodcu podľa § 6 Štatútu Rozhodcovského súdu.
Ak strany nevymenujú rozhodcov a ich náhradníkov v stanovenej lehote, vymenuje rozhodcov a ich náhradníkov predseda Rozhodcovského súdu zo Zoznamu rozhodcov.
Ustanovení rozhodcovia následne ustanovia predsedajúceho rozhodcu zo Zoznamu rozhodcov. Ak ustanovení rozhodcovia neustanovia predsedajúceho rozhodcu do 30 dní od ich ustanovenia, ustanoví ho predseda Rozhodcovského súdu výberom z uvedeného Zoznamu.
Jediný rozhodca sa volí zo Zoznamu rozhodcov vzájomnou dohodou účastníkov konania a ak v stanovenej lehote nedôjde k dohode, vymenuje ho predseda Rozhodcovského súdu.
Ak v spore vystupuje viac osôb v postavení žalobcu alebo žalovaného, jedného rozhodcu menujú spoločne žalobcovia a jedného rozhodcu menujú spoločne žalovaní. Ak medzi žalobcami alebo medzi žalovanými nedošlo k dohode v lehote stanovenej generálnym tajomníkom, vymenuje týchto rozhodcov predseda Rozhodcovského súdu.
Ak rozhodca zomrel, svojej funkcie sa počas konania vzdal, alebo nemôže vykonávať funkciu rozhodcu pre zaujatosť (§ 16 ods. 3 Rokovacieho poriadku) alebo pre práceneschopnosť trvajúcu viac ako tri mesiace, strana, ktorá rozhodcu navrhla, má právo v lehote 7 dní od kedy sa o tejto skutočnosti dozvedela, ustanoviť nového rozhodcu zo Zoznamu rozhodcov RS SOPK. Ak sa tak nestane, ustanoví rozhodcu predseda Rozhodcovského súdu podľa ods. 2 tohto ustanovenia.
Kým nie je ustanovený senát alebo jediný rozhodca, je predseda Rozhodcovského súdu oprávnený vykonať všetky procesné úkony, pokiaľ nie sú zverené generálnemu tajomníkovi.
O ustanovení jediného rozhodcu alebo členov senátu informuje účastníkov generálny tajomník oznámením bez zbytočného odkladu. V prípade potreby zašle účastníkom aj prehlásenie rozhodcu podľa § 5 ods. 5 Štatútu.
Každý z účastníkov konania je oprávnený odmietnuť rozhodcu, predsedajúceho rozhodcu alebo jediného rozhodcu, ak sa domnieva, že sú zaujatí pre ich pomer k účastníkom alebo ak možno predpokladať, že sú osobne, či už priamo alebo nepriamo, zainteresovaní na výsledkoch sporu. Odmietnutie sa musí urobiť do začiatku ústneho pojednávania.
Účastníci konania môžu namietať zaujatosť rozhodcu, ktorého ustanovili, len z dôvodov, o ktorých sa dozvedeli po jeho ustanovení do funkcie rozhodcu. Ak k odmietnutiu dôjde neskôr ako 15 dní od o dňa keď sa účastník o dôvodoch dozvedel, rozhodne sa o ňom len v tom prípade, keď dôvod, ktorý viedol k oneskorenému odmietnutiu, bol uznaný za závažný.
Rozhodca, predsedajúci rozhodca alebo jediný rozhodca môžu vyhlásiť, že sa pre vznesené pochybnosti o nezaujatosti vzdávajú funkcie. Inak o odmietnutí rozhodcu rozhodujú ostatní členovia senátu. Ak medzi nimi nedôjde k dohode alebo ak odmietnutie smeruje proti dvom rozhodcom, rozhoduje o odmietnutí Predsedníctvo, ktoré tiež rozhodne o odmietnutí jediného rozhodcu. Rozhodcovský súd musí o odmietnutí rozhodcu rozhodnúť v lehote do 60 dní odo dňa vznesenia námietky účastníkom.
Ak sa odmietnutiu vyhovie, bude nový rozhodca, ak ho nenahrádza náhradný rozhodca, nový predsedajúci rozhodca alebo nový jediný rozhodca, zvolený alebo vymenovaný podľa tohto Rokovacieho poriadku.
V prípade potreby môže senát alebo rozhodca s prihliadnutím na návrhy účastníkov konania znova prerokovať otázky, ktoré už boli predmetom konania na predchádzajúcich pojednávaniach konaných vo veci samej.
Ak sa námietke zaujatosti voči rozhodcovi nevyhovelo alebo sa o nej nerozhodlo v lehote podľa odseku 3, môže namietajúca strana v lehote 30 dní od doručenia rozhodnutia o zamietnutí námietky alebo po uplynutí lehoty na rozhodnutie podľa odseku 3 požiadať, aby o námietke rozhodol súd.9 Proti rozhodnutiu súdu o zamietnutí námietky proti rozhodcovi nie je prípustný opravný prostriedok.
Rozhodcovský súd môže počas rozhodovania o námietke pokračovať v rozhodcovskom konaní a vydať rozhodcovský rozsudok.10
Z dôvodov uvedených v odseku 1 môžu byť odmietnutí znalci a tlmočníci. V tomto prípade rozhoduje o odmietnutí rozhodcovský senát alebo jediný rozhodca.
Rozhodcovia sú oprávnení rozhodovať o právomoci Rozhodcovského súdu. Ak dôjdu k záveru, že právomoc súdu na rozhodnutie vo veci samej nie je daná, rozhodnú o tom rozhodcovským uznesením.
Účastník rozhodcovského konania, ktorý chce uplatniť námietku nedostatku právomoci Rozhodcovského súdu pre neexistenciu alebo neplatnosť rozhodcovskej zmluvy, môže tak urobiť v rozhodcovskom konaní najneskôr pri prvom úkone vo veci samej. Toto časové obmedzenie neplatí pre námietku neplatnosti rozhodcovskej zmluvy zakladajúcej sa na tom, že o veci nemožno rozhodovať v rozhodcovskom konaní; túto námietku možno uplatniť až do skončenia ústneho pojednávania, pri písomnom konaní až do vydania rozhodcovského rozsudku. Námietku, že sporná otázka prekračuje právomoc Rozhodcovského súdu, musí účastník konania uplatniť najneskôr vtedy, keď sa počas rozhodcovského konania o tejto skutočnosti dozvie.
Predsedníctvo zastaví konanie uznesením ak dôjde k názoru , že nie je daná právomoc Rozhodcovskému súdu na prejednávanie alebo rozhodovanie veci. Takisto uznesením zamietne námietku nepríslušnosti, ak dôjde k názoru, že Rozhodcovský súd je príslušný. Pred rozhodnutím môže Predsedníctvo podľa okolnosti nariadiť ústne pojednávanie.
Rozhodcovský senát skôr, než predloží Predsedníctvu na rozhodnutie otázku právomoci, urobí opatrenia, ktoré považuje za nevyhnutné na odvrátenie ujmy pre strany alebo na zachovanie výsledkov konania, pokiaľ na tieto opatrenia nie je príslušný súd alebo iný orgán.
Proti uzneseniu o zamietnutí námietky nedostatku alebo prekročenia právomoci, môže účastník, ktorý námietku podal, do 30 dní odo dňa doručenia uznesenia podať návrh na súd, aby o námietke rozhodol.
Rozhodcovský súd môže počas rozhodovania o námietke pokračovať v rozhodcovskom konaní a vydať rozhodcovský rozsudok.11
vyžiada si od účastníkov konania písomné stanovisko a dôkazy k skutkovo a právne rozhodujúcim okolnostiam sporu.
Členovia rozhodcovského senátu môžu písomne poveriť predsedajúceho rozhodcu vydávať rozhodcovské uznesenia o procesných otázkach počas rozhodcovského konania.
Rozhodcovský súd písomne predvolá účastníkov konania na ústne pojednávanie s takým časovým predstihom, aby každá zo strán mala na prípravu na pojednávanie lehotu najmenej 15 dní, ak sa predvolanie doručuje účastníkovi konania do cudziny najmenej 30 dní.
V predvolaní sa uvedie označenie účastníkov a ich právnych zástupcov, predmet konania, čas začatia ústneho pojednávania a jeho miesto ( § 2 Rokovacieho poriadku).
Účastníci konania sa zúčastňujú na ústnom pojednávaní priamo alebo prostredníctvom svojich riadne splnomocnených zástupcov, ktorých splnomocnia podľa svojej voľnej úvahy a ktorými môžu byť aj cudzí štátni príslušníci.
Ak sa účastník konania, ktorý bol riadne upovedomený o čase a mieste ústneho pojednávania nedostaví, nebráni jeho neprítomnosť prejednaniu sporu, ak do začatia ústneho pojednávania sporu nepožiada z vážnych dôvodov o jeho odročenie.12
Návrh na zmenu termínu ústneho pojednávania sa musí podať v dostatočnom časovom predstihu, aby bolo možné informovať protistranu, členov senátu alebo rozhodcu.
O ústnom pojednávaní v spore sa vyhotovuje zápisnica v slovenskom jazyku, ktorá musí obsahovať tieto údaje:
ak sa vyhlasuje rozhodcovský rozsudok tak aj presné znenie výroku a pomer hlasov, ktorým bol prijatý. Rozhodca, ktorý bol pri hlasovaní ostatnými rozhodcami prehlasovaný, je oprávnený pripojiť k tejto zápisnici svoje odchylné stanovisko a toto odôvodniť,
(Pojednávanie bez účasti strán)
Účastníci konania sa môžu dohodnúť, aby senát alebo rozhodca rozhodol bez ústneho pojednávania, iba na základe písomností. Senát alebo rozhodca však môže nariadiť ústne pojednávanie, ak sa predložené písomnosti ukážu ako nepostačujúce pre rozhodovanie vo veci samej.
Účastníci konania sú povinný dokázať okolnosti, na ktoré sa odvolávajú ako na základ svojich nárokov alebo námietok. Rozhodcovský súd môže vykonať len dôkazy navrhované účastníkmi.
V prípade potreby si však senát (jediný rozhodca) môže vyžiadať poskytnutie ďalších dôkazov, vrátane súkromného znaleckého posudku a predloženia dôkazov tretími osobami.
Vypočuť svedkov a znalcov môže senát alebo rozhodca len vtedy, ak sa mu dobrovoľne podrobia. Ak sú svedkovia alebo znalci povinní zachovať štátne, obchodné a služobné tajomstvo alebo štátom uloženú povinnosť mlčanlivosti, možno ich vypočúvať o predmete tajomstva či mlčanlivosti, len ak boli tejto povinnosti zbavení.
Neplnenie povinností účastníka
Ak účastník rozhodcovského konania na výzvu Rozhodcovského súdu neodstráni vady svojho podania, nevyjadrí sa vo veci samej, nepredloží dôkazy, nedostaví sa na pojednávania alebo je v konaní inak pasívny Rozhodcovský súd môže pokračovať v rozhodcovskom konaní a vydať rozhodcovský rozsudok na základe dôkazov, ktoré mu boli predložené.13
b. na základe zmieru uzavretého účastníkmi rozhodcovského konania
rozhodcovským uznesením o zastavení konania
Navrhnutý zmier rozhodcovský súd schvaľuje rozhodcovským rozsudkom. Schválený súdny zmier má účinky ako rozhodcovský rozsudok vo veci samej.
Rozhodcovský súd v spore vzniknutom z obchodno-právneho vzťahu s medzinárodným prvkom alebo občiansko-právneho vzťahu s medzinárodným prvkom rozhoduje podľa pravidiel práva, na ktorých sa účastníci rozhodcovského konania dohodli. Ak sa nedohodli inak, každá dohoda o rozhodnom práve sa považuje za dohodu o hmotnom práve štátu, nie o jeho kolíznych normách. Ak sa účastníci rozhodcovského konania nedohodnú na rozhodujúcom práve v obchodno-právnych vzťahoch s medzinárodným prvkom alebo v občianskoprávnych vzťahoch s medzinárodným prvkom, senát alebo rozhodca rozhoduje spor podľa právneho poriadku určeného kolíznymi normami, ktoré považuje za vhodné.14
V spore vzniknutom z tuzemských obchodno-právnych a občiansko-právnych vzťahov rozhoduje senát alebo rozhodca podľa právneho poriadku Slovenskej republiky, iba ak sa účastníci rozhodcovského konania nedohodli na aplikácii pravidiel práva v rozsahu v akom voľbu práva alebo odkaz na tieto pravidlá pripúšťajú kolízne normy platné na území Slovenskej republiky.15
Senát alebo rozhodca rozhoduje v súlade so zmluvou uzatvorenou medzi účastníkmi rozhodcovského konania a vezme do úvahy obchodné zvyklosti vzťahujúce sa na spor a zásady poctivého obchodného styku a dobrých mravov.
Senát alebo rozhodca môže obchodno-právny spor rozhodnúť podľa zásad spravodlivosti len vtedy, keď ho účastníci rozhodcovského konania na to výslovne oprávnili.
Po tom, čo senát alebo jediný rozhodca usúdi, že všetky okolnosti spojené so sporom sú dostatočne vyjasnené, vyhlási ústne pojednávanie sporu za skončené a pristúpi k vydaniu rozhodcovského rozsudku.
Výrok rozhodcovského rozsudku musí byť určitý (jednoznačný) a vykonateľný. Senát alebo rozhodca musí rozhodnúť o každom návrhu uvedenom v žalobe alebo vo vzájomnej žalobe alebo uplatnenom dodatočne počas rozhodcovského konania; nesmie však prekročiť medze uplatnených návrhov. Rozhodcovský rozsudok musí byť vyhotovený písomne spravidla do 30 dní a musí byť preskúmateľný.
Na žiadosť účastníkov rozhodcovského konania môže senát alebo rozhodca uzavretý zmier zaznamenať formou rozhodcovského rozsudku o dohodnutých podmienkach. Na rozhodcovský rozsudok o dohodnutých podmienkach sa primerane vzťahujú ustanovenia § 27, § 28 ods. 2 a § 28 Rokovacieho poriadku a uvádza sa v ňom, že je to rozhodcovský rozsudok. Rozhodcovský rozsudok o dohodnutých podmienkach má rovnaké účinky ako rozsudok vo veci samej.
Rozhodcovský súd môže vydať čiastočný rozhodcovský rozsudok o právnom základe alebo o časti uplatneného nároku, musí však vo výrokovej časti uviesť, že ide o čiastočný rozhodcovský rozsudok.
Tieto ustanovenia o rozhodcovskom rozsudku platia aj pre čiastočné rozhodcovské rozsudky.
Rozhodcovský rozsudok podpisujú všetci rozhodcovia.
miesto rozhodcovského konania16
odôvodnenie okrem prípadu, keď sa účastníci rozhodcovského konania dohodli, že rozhodcovský rozsudok netreba odôvodniť, alebo ak ide o rozhodcovský rozsudok o dohodnutých podmienkach17
poučenie o možnosti podať žalobu na súd o zrušenie rozhodcovského rozsudku18,
poučenie o možnosti preskúmania rozsudku iným rozhodcom (rozhodcami)19
Zápisnicu o hlasovaní podpisujú všetci rozhodcovia. Rozhodca, ktorého pri hlasovaní ostatní rozhodcovia prehlasovali, je oprávnený pripojiť k zápisnici o hlasovaní svoje odchylné stanovisko a odôvodniť ho.
Prijatie rozhodnutia
Do vyhlásenia alebo odoslania písomného vyhotovenia rozhodcovského rozsudku, ktorý bol vydaný bez vyhlásenia, môže senát alebo rozhodca nariadiť nové ústne pojednávanie, ak to bude potrebné na ďalšie objasnenie skutkového alebo právneho stavu alebo zistenie stanovísk účastníkov konania.
Chyby v písaní a počítaní, ako aj iné zrejmé nesprávnosti v písomnom vyhotovení rozhodcovského rozsudku opraví Rozhodcovský súd z vlastnej iniciatívy alebo na žiadosť účastníka konania do 60 dní od jeho vydania. Opravený rozhodcovský rozsudok sa doručí všetkým účastníkom rozhodcovského konania.
Účastníci rozhodcovského konania sa môžu v rozhodcovskej zmluve dohodnúť, že rozhodcovský rozsudok, môže na základe žiadosti niektorého z nich preskúmať iný rozhodca (rozhodcovia)20. Na ustanovenie tohto rozhodcu (rozhodcov) primerane platia ust. § 5 a § 6 Štatútu a § 15 tohto Rokovacieho poriadku. Účastník rozhodcovského konania má právo podať žiadosť na preskúmanie rozhodcovského rozsudku do 15 dní od jeho doručenia tomuto účastníkovi konania.
Ak sa účastníci rozhodcovského konania nedohodli v rozhodcovskej zmluve na preskúmaní rozhodcovského rozsudku, je jeho preskúmanie iným rozhodcom (rozhodcami) vylúčené okrem prípadu, že ide o rozhodcovské uznesenie o nariadení predbežného opatrenia.
Rozhodcovský rozsudok sa doručuje účastníkom konania alebo ich právnym zástupcom do vlastných rúk. Doručený rozhodcovský rozsudok, ktorý už nemožno preskúmať podľa § 33, má pre účastníkov rozhodcovského konania rovnaké účinky ako právoplatný rozsudok všeobecného súdu. Právoplatný rozhodcovský rozsudok ukladajúci vykonať prejav vôle nahrádza tento prejav vôle.
Ak podá účastník rozhodcovského konania žalobu na príslušnom súde, napadnutý rozhodcovský rozsudok zostáva právoplatný. Súd, ktorý rozhoduje o žalobe, môže na návrh účastníka konania vykonateľnosť rozhodcovského rozsudku odložiť.21
Ak súd zruší rozhodcovský rozsudok a vec vrátil Rozhodcovskému súdu na ďalšie konanie22 tento v ďalšom konaní postupuje primerane podľa ustanovení Štatútu a tohto Rokovacieho poriadku s tým, že rozhodcovia zúčastnení na zrušenom rozhodcovskom rozsudku sú z nového prerokovania a rozhodnutia veci vylúčení.
Ak sa v spore nevydáva rozhodcovský rozsudok podľa § 31, skončí sa konanie vydaním rozhodcovského uznesenia.
Rozhodcovské uznesenie o zastavení konania sa vydáva najmä v prípade, že žalobu vzal žalobca späť.
Pre vydanie rozhodcovského uznesenia o zastavení konania platia primeranie ustanovenia § 28 až § 32 tohto Rokovacieho poriadku. Ak senát alebo rozhodca nebol ešte ustanovený, vydá rozhodcovské uznesenie o zastavení konania podľa citovaných paragrafov predseda Rozhodcovského súdu.
Zmierovacie konanie sa vykonáva len vtedy, ak s tým súhlasí aj druhý účastník konania. Konanie sa vykonáva pred zmierovacím výborom zloženým z generálneho tajomníka Rozhodcovského súdu ktorý predsedá, a dvoch členov, z ktorých po jednom vymenuje každý z účastníkov konania.
Účastníci konania prednesú svoje stanoviská na pojednávaní zvolanom generálnym tajomníkom Rozhodcovského súdu na vykonanie zmierovacieho konania. Výsledkom pojednávania má byť návrh zmieru, ktorý môžu účastníci konania prijať alebo zamietnuť.
Rozhodovanie o trovách rozhodcovského konania
Poplatok pri preskúmaní rozhodcovského rozsudku sa uhrádza na výzvu Rozhodcovského súdu v prípade, že sa účastníci konania v zmluve dohodli, že rozhodcovský rozsudok môže na základe žiadosti jedného z nich preskúmať iný rozhodca (rozhodcovia).
Za prejednávanie sporu v konaní pred Rozhodcovským súdom sa vyberá poplatok podľa hodnoty predmetu sporu, ktorý je žalobca povinný zaplatiť na výzvu Rozhodcovského súdu pri podaní žaloby a žalovaný pri podaní vzájomnej žaloby (protižaloby) alebo námietky započítania. Pokiaľ sa poplatok nezaplatí, žaloba, poprípade protižaloba alebo námietka započítania sa neprejednávajú. Pokiaľ sa poplatok nezaplatí ani v určenej primeranej lehote, Rozhodcovský súd uznesením konanie sa zastaví.23
Výšku poplatku súd vypočíta z hodnoty sporu podľa Sadzobníkov trov rozhodcovského konania pre Vnútroštátne a Medzinárodné spory (ďalej len Sadzobník), ktoré sú prílohou tohto Rokovacieho poriadku.
Poplatok za rozhodcovské konanie sa uhrádza v mene EUR-o. V prípade, že je žaloba vyčíslená v inej mene súd vykoná prepočet hodnoty sporu podľa kurzového lístka, ktorý vydáva Európska centrálna banka (ECB) v deň podania žaloby, poprípade protižaloby či uplatnení námietky započítania.
Poplatok pri námietke nedostatku právomoci a odmietnutí rozhodcu
Účastník konania, ktorý vzniesol námietku nedostatku právomoci Rozhodcovského súdu, je povinný zaplatiť poplatok vo výške 50 % poplatku za konanie pred rozhodcami podľa Sadzobníka. Pokiaľ sa poplatok nezaplatí ani v určenej primeranej lehote, námietka nepríslušnosti sa neprejednáva.
Ak sa námietke nedostatku právomoci vyhovie, Rozhodcovský súd vráti strane poplatok zaplatený podľa odseku 1.
Ak sa námietka nedostatku právomoci zamietne na Predsedníctve, poplatok zaplatený podľa odseku 1, sa nevracia.
Účastník konania, ktorý vzniesol námietku zaujatosti jediného rozhodcu alebo členov rozhodcovského senátu je povinný zaplatiť poplatok vo výške 30 % poplatku za konanie pred rozhodcami podľa Sadzobníka v prípade jej prejednania Predsedníctvom podľa § 16 ods. 3 tohto Rokovacieho poriadku. Pokiaľ sa poplatok nezaplatí ani v určenej primeranej lehote, námietka zaujatosti sa neprejednáva.
Zníženie poplatku za konanie pred rozhodcami, jeho zvýšenie a jeho čiastočné vrátenie
Poplatok za konanie pred rozhodcami sa znižuje o 20%, ak spor rozhoduje jediný rozhodca.
Ak vezme žalobca žalobu, žalovaný vzájomnú žalobu či námietku započítania späť, do odoslania predvolania na ústne pojednávanie vráti Rozhodcovský súd 50% zaplateného poplatku.
Ak žalobca vezme žalobu, poprípade žalovaný vzájomnú žalobu (protižalobu) späť najneskoršie v pracovný deň pred dňom určeným na prvé ústne pojednávanie, najmä v dôsledku toho, že účastníci konania vyriešili spor zmierom i v iných prípadoch, alebo keď Rozhodcovský súd dostal do určeného dňa oznámenie, že sa účastníci konania zriekajú rozhodnutia sporu v konaní pred Rozhodcovským súdom, vráti sa žalobcovi, poprípade žalovanému 30 % poplatku zaplateného z hodnoty žaloby, poprípade vzájomnej žaloby.
V prípadoch písomného konania, len na základe predložených písomností bez ústneho pojednávania vo veci samej, sa znižuje poplatok o 20 %. Ak sa ukáže v priebehu konania, že sú predložené písomnosti nedostatočné pre rozhodnutie a senát (jediný rozhodca) nariadi ústne pojednávanie, k zníženiu poplatku nedôjde. Pokiaľ bol zaplatený na začiatku konania pred rozhodcami znížený poplatok z titulu zjednodušeného konania a bolo potrebné nariadiť ústne pojednávanie, je žalobca povinný doplatiť na výzvu Rozhodcovského súdu 20% poplatku.
Pri kumulácii dôvodov o znížení poplatkov podľa predchádzajúcich odsekov znižuje sa celkový poplatok maximálne o 30%.
Ak je v priebehu konania potrebné zvýšiť poplatok za konanie pred rozhodcami v súvislosti so zvýšením predmetu sporu postupuje sa primerane podľa predchádzajúcich odsekov. Kým sa nezaplatí dodatočná úhrada poplatku za konanie pred rozhodcami, neprihliada sa na zvýšenie hodnoty predmetu sporu.
Účastníci konania môžu požiadať Rozhodcovský súd o zrýchlené konanie. Urobia to na základe písomnej dohody predloženej Rozhodcovskému súdu, s vydaním rozhodcovského rozsudku do dvoch mesiacov od zaplatenia poplatku za konanie pred rozhodcami zvýšeného o 75% a paušálu na správne náklady zvýšeného o 50 % alebo na žiadosť žalobcu s vydaním rozhodcovského rozsudku do 4 mesiacov od zaplatenia poplatku za konanie pred rozhodcami zvýšeného o 50% a paušálu na správne náklady zvýšeného o 40 %.
Pre vzájomnú žalobu poprípade námietku o započítaní, platia tie isté ustanovenia o poplatku ako pre žalobu vo veci samej.
Na správne náklady Rozhodcovského súdu podľa § 38 odsek 3 tohto Rokovacieho poriadku je žalobca povinný poskytnúť Rozhodcovskému súdu paušálnu čiastku v lehote určenej generálnym tajomníkom vo výške uvedenej v Sadzobníku podľa hodnoty sporu. Obdobne sa postupuje aj pri vzájomnej žalobe (protižalobe) a námietke započítania a pri vstupe intervenienta do rozhodcovského konania.
Pri rozhodovaní sporu jediným rozhodcom znižuje sa paušál o 10%.
V prípade zjednodušeného konania – písomné konanie, len na základe predložených písomností bez ústneho pojednávania vo veci samej, znižuje sa paušál o 10%. K zníženiu paušálu nedôjde, ak senát alebo rozhodca nariadi ústne pojednávanie. Pokiaľ sa zaplatil na začiatku konania pred rozhodcami znížený paušál z titulu zjednodušeného konania – písomného konania a bolo potrebné nariadiť ústne pojednávanie, je žalobca povinný doplatiť na výzvu Rozhodcovského súdu 10% paušálu.
Pri kumulácii dôvodov zníženia paušálu podľa predchádzajúcich odsekov znižuje sa paušál maximálne o 15 %.
V pásmach 1. - 2. Sadobníka sa paušál neznižuje.
Ak vezme žalobca žalobu, poprípade žalovaný vzájomnú žalobu v lehote podľa § 41 odsek 2 tohto Rokovacieho poriadku späť, vráti sa 15% zaplateného paušálu, okrem pásma 1 a 2 Sadzobníka.
Ak vezme žalobca žalobu, poprípade žalovaný vzájomnú žalobu v lehote podľa § 41 ods. 3 tohto Rokovacieho poriadku späť, vráti sa 10% zaplateného paušálu, okrem pásma 1 a 2 Sadzobníka.
Lehotu na úhradu paušálu na správne náklady môže generálny tajomník Rozhodcovského súdu na základe odôvodnenej žiadosti predĺžiť, najviac však o ďalších 15 dní.
Nezaplatenie vypočítaného paušálu na správne náklady žalobcom ani v predĺženej lehote podľa odseku 8 tohto paragrafu, má za následok, že sa konanie zastaví. To obdobne platí aj pri vzájomnej žalobe (protižalobe) a námietke započítania.
Ustanovenia § 41 tohto Rokovacieho poriadku o zvýšení poplatku sa použijú primerane i pri zvýšení paušálu na správne náklady Rozhodcovského súdu.
Správne náklady hradia účastníci konania obdobne ako poplatok za konanie pred rozhodcami podľa § 39 tohto Rokovacieho poriadku.
Na krytie osobitných nákladov, ktoré vzniknú Rozhodcovskému súdu pri prejednávaní konkrétneho sporu podľa § 38 odsek 4 tohto Rokovacieho poriadku, sú účastníci konania povinní zložiť zálohu vo výške a v lehote, ktoré stanoví Predsedníctvo Rozhodcovského súdu, senát alebo rozhodca alebo generálny tajomník Rozhodcovského súdu. Táto povinnosť môže byť uložená len tomu účastníkovi konania, ktorý dal podnet na osobitné náklady alebo vzniknú v jeho vlastnom záujme, resp. obom účastníkom konania rovnakým dielom. Za osobitné náklady sa považujú aj náklady vzniknuté v súvislosti s uplatňovaním práv účastníkov konania podľa § 4 tohto Rokovacieho poriadku. Pokiaľ nie je vypočítaná záloha zložená, úkony, o ktoré sa opiera, sa nevykonajú.
Ak je nutné v priebehu konania zvýšiť zálohu na osobitné náklady, pretože čiastka vypočítaná podľa odseku 1 nestačí na krytie týchto nákladov, sú účastníci konania, poprípade účastník konania, ktorý dal podnet na tieto náklady alebo ak sú v jeho vlastnom záujme, povinní na výzvu Predsedníctva Rozhodcovského súdu, senátu alebo rozhodcu, alebo generálneho tajomníka Rozhodcovského súdu, poskytnúť (i opakovane) ďalšiu zálohu v určenej lehote. V prípade nezaplatenia ďalšej zálohy na osobitné náklady, platí primerane posledná veta odseku 1 tohto paragrafu.
O spôsobe platenia osobitných nákladov platia primerane ustanovenia § 38 a § 46 tohto Rokovacieho poriadku.
Osobitné náklady, ktoré vzniknú Rozhodcovskému súdu tým, že sa na žiadosť jedného účastníka prekladajú písomnosti strán, ich oznámenie a pod., ako aj dopyty, vyjasnenia a odporúčania rozhodcovského senátu ( jediného rozhodcu ) alebo Predsedníctva Rozhodcovského súdu do iného jazyka, hradí táto strana. To isté platí, ak ide napr. o preklad rozhodcovského rozsudku alebo uznesenia rozhodcovského senátu (jediného rozhodcu) alebo uznesenia Predsedníctva Rozhodcovského súdu, ako aj o odmenu tlmočníka, odmenu znalca.
Osobitné ustanovenie o zodpovednosti rozhodcov
V rozsahu, v akom to právny poriadok Slovenskej republiky pripúšťa, Komora, jej zamestnanci, členovia Predsedníctva, predseda, generálny tajomník a rozhodcovia nezodpovedajú za škodu spôsobenú v akejkoľvek súvislosti s rozhodcovským konaním, ibaže by bola spôsobená úmyselným konaním. Z náhrady škody je však vždy vylúčený ušlý zisk.
Tento Rokovací poriadok Rozhodcovského súdu, vrátane jeho príloh Sadzobníkov trov rozhodcovského konania pre Vnútroštátne a Medzinárodné spory, nadobúda platnosť schválením Predstavenstva Slovenskej obchodnej a priemyselnej komory dňa 01.02.2018 a účinnosť dňom 01.03.2018.
Rozhodcovské konania začaté pred dňom účinnosti tohto Rokovacieho poriadku sa podľa ustanovenia § 26 ods. 3 zák. č. 244/2002 Z. z. dokončia podľa Rokovacieho poriadku platného ku dňu ich začatia.
§ 12 ods. 6 zák. č. 244/2002 Z.z.
§ 31 zák. č. 244/2002 Z.z.
§ 26 ods. 4 zák. č. 244/2002 Z.z.
§ 23 ods. 1 zák. č. 244/2002 Z.z.
§ 25 ods. 1 zák. č. 244/2002 Z.z.
§ 51 ods. 3 zák. č. 244/2002 Z.z.
§ 67 až § 68a zák. č. 323/1992 Zb. Notársky poriadok v znení neskorších predpisov
§ 28 zák. č. 160/2015 Z. z. Civilný sporový poriadok
§ 9 ods. 5 zák.č. 244/2002 z.z.
§ 21 ods. 4 zák. č.244/2002 z.z.
§ 183 zák. č. 160/2015 Civilný sporový poriadok
§ 30 zák.č.244/2002 z.z.
§ 31 zák.č.244/2002 z.z.
zák. č. 97/1963 Zb. o medzinárodnom práve súkromnom a procesnom v znení neskorších predpisov, Nariadenie EP a Rady (ES) č. 864/2007 z 11.06.2007 o rozhodnom práve pre mimozmluvné záväzky (Rím II) a Nariadenie EP a Rady (ES) č. 593/2008 zo 17.06. 2008 o rozhodnom práve pre zmluvné záväzky (Rím I)
§ 23 ods.1 veta 3 zák.č.244/2002 z.z.
§ 39 zák.č.244/2002 z.z.
§ 40 a nasl. zák.č.244/2002 z.z.
§ 32 tohto Rokovacieho poriadku
§ 37 zák.č.244/2002 z.z.
§ 40 ods. 3 zák.č.244/2002 Z.z.
§ 43 zák.č.244/2002 Z.z.
§ 18 ods. 6 zák.č. 244/2002 Z.z.

References: súd 
 súd 
 súd 
 súd 
 súd 
 súd 
 súd 
 § 3
 súd 
 § 7
 § 7
 § 6
 súd 
 súd 
 súd 
 súd 
 § 45
 súd 
 § 22
 § 22
 § 6
 § 5
 súd 
 súd 
 súd 
 súd 
 súd 
 súd 
 § 2
 súd 
 súd 
 súd 
 súd 
 § 27
 § 28
 § 28
 súd 
 súd 
 súd 
 § 5
 § 6
 § 15
 § 33
 súd 
 § 31
 § 28
 § 32
 súd 
 súd 
 súd 
 súd 
 § 16
 súd 
 súd 
 súd 
 § 38
 § 41
 § 41
 § 41
 § 39
 § 38
 § 4
 § 38
 § 46
 § 26

§ 12

§ 31

§ 26

§ 23

§ 25

§ 51

§ 67
 § 68

§ 28

§ 9

§ 21

§ 183

§ 30

§ 31

§ 23

§ 39

§ 40

§ 32

§ 37

§ 40

§ 43

§ 18